07/05/2021 | Administración LocalMunicipal
O Pino
Anuncio da convocatoria e bases para a contratación laboral temporal de 1 peón xardineiro ao abeiro do Programa de Integración Laboral PEL-Concello Reactiva 2021, financiado pola Deputación Provincial da Coruña

Considerando as bases do Programa de Integración Laboral aprobadas pola Deputación Provincial de A Coruña, publicadas definitivamente no BOP n.º 220, do 23/12/2020. Considerando a resolución pola que se aproba a concesión definitiva de subvencións do Programa de Integración Laboral, publicadas no BOP n.º 29, do 12/02/2021. De conformidade co artigo 21.1. h) da Lei 7/1985, do 2 de abril, de Bases do Réxime Local e o artigo 136 do Real Decreto Lexislativo 781/1986, do 18 de abril, polo que se aproba o Texto Refundido das disposicións legais vixentes en materia de Réxime Local; RESOLVO: Primeiro.- Aprobar a convocatoria e as bases reguladoras da contratación como persoal laboral temporal de 1 peón xardineiro ao abeiro do Programa de Integración Laboral da deputación provincial da Coruña (PEL CONCELLOS REACTIVA 2021) Segundo.- Publicar a presente resolución e o texto íntegro das bases no taboleiro de anuncios da sede electrónica, na páxina web do concello de O Pino e no Boletín Oficial da Provincia de A Coruña. Terceiro.- Dar conta ao Pleno, de acordo co disposto no artigo 42 do ROFRXEL. O Pino, asinado dixitalmente na data que figura na marxe O alcalde, Manuel Taboada Vigo. O obxecto da presente convocatoria consiste na regulación do procedemento de selección, mediante concurso- oposición, de 1 traballador/a desempregado/a (peón xardineiro), ao abeiro do Programa de Integración Laboral da Deputación Provincial de A Coruña (PEL REACTIVA 2021). Todo isto conforme o disposto na Lei 30/1984, do 2 de agosto, de Medidas para a Reforma da Función Pública, na Lei 7/1985, do 2 de abril, Reguladora das Bases de Réxime Local, na Lei 2/2015, do 29 de abril, de emprego público de Galicia, no Real Decreto 886/1991, do 7 de xullo, e demais normas concordantes de aplicación. Teráse en conta o establecido nas bases do Programa de Integración Laboral aprobadas pola Deputación Provincial de A Coruña, publicadas definitivamente no BOP n.º 220, do 23/12/2020. As persoas a contratar neste programa de acordo co establecido na Base 2.1 do Programa de Integración Laboral da Deputación Provincial de A Coruña (PEL REACTIVA 2021), deberán estar en situación de desemprego na data de inicio do proceso selectivo e atoparse nalgunha das seguintes situacións de exclusión social: a) Mulleres. b) Maiores de 45 anos. c) Persoas desempregadas de longa duración, con un mínimo de dous anos como demandantes de emprego. d) Persoas con discapacidade nun grao igual ou superior ao 33%. e) Persoas en situación de drogodependencia. f) Persoas que vivan nun fogar onde ninguén teña emprego. g) Persoas con fogar monoparental. h) Persoas con problemas para atopar emprego polo idioma ou cuestións socioculturais. i) Persoas vítimas de violencia de xénero. j) Persoas sen fogar. Para acreditar estas situacións anteriores, de acordo co disposto na Base 8 das Bases do PEL REACTIVA 2021 relativa á documentación acreditativa do persoal a contratar: – Todos deberán acreditar que son demandantes de emprego coas tarxetas ou informes acreditativos debidamente actualizados. Respecto da documentación acreditativa da situación de exclusión de cada persoa traballadora: A natureza do contrato será na modalidade de “obra ou servizo determinado” (artigo 15 do RDL 2/2015, do 23 de outubro, polo que se aproba o Texto refundido da Lei do Estatuto dos Traballadores, así como no Real decreto 2720/1998, do 18 de decembro, polo que se desenvolve o artigo 15 do Estatuto dos Traballadores en materia de contratos de duración determinada), a xornada parcial. O contrato laboral da persoa contratada estenderánse dende a data de formalizacion do contrato ata o 31 de decembro de 2021. O traballador realizará as actividades relacionadas cos seguintes servizos, limpeza viaria, roza, sega, pequenas obras de reparación e mantemento das infraestruturas, áreas verdes e mobiliario de titularidade municipal. A xornada laboral será de 25 horas semanais, de luns a venres. O horario será fixado pola Alcaldía en atención ás necesidades do servizo. O salario bruto mensual do peón xardineiro, será de 1.004,18 €, categoría profesional: peón, grupo de cotización: 10. Para ser admitidos/as á realización destas probas selectivas, os/as aspirantes deberán reunir os seguintes requisitos: a) Ser español/a ou nacional da U. E dentro dos límites que establece o artigo 57 do RDL 5/2015, do 30 de outubro, polo que se aproba o texto refundido da Lei do Estatuto Básico do Empregado Público. b) Ter cumpridos 16 anos de idade e non exceder de 65 anos. c) Estar en posesión do certificado de escolaridade ou título equivalente, ou en condición de obtelo na data de remate do prazo de presentación de instancias. d) Non padecer enfermidade ou defecto físico que impida o desenvolvemento das funcións do cargo. e) Non ter sido separado/a mediante expediente disciplinario do servizo de calquera das Administracións Públicas, ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso a corpos ou escalas de persoal funcionario, ou para exercer funcións similares as que desempeñaban no caso de persoal laboral, no que fora separado ou inhabilitado. No caso de ser nacional doutro Estado, non encontrarse inhabilitado ou situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. f) Non atoparse incurso/a en ningunha das causas de incapacidade e incompatibilidade que determine a lexislación vixente. g) Estar inscrito como demandante de emprego nas oficinas do Servizo Público de Emprego. h) Estar en algunha das situacións establecidas na cláusula primeira (xustificada). Os requisitos citados deberán reunirse con referencia ó derradeiro día do prazo de presentación de instancias, debendo continuar en posesión dos mesmos durante todo o proceso selectivo. A instancia para participar no proceso de selección dirixiranse á Alcaldía-Presidencia da Corporación, segundo modelos que se establecen nos Anexos correspondentes. O prazo para a presentación de instancias será de cinco (5) días hábiles, contados a partir do seguinte ao da publicación do anuncio das bases no BOP. As instancias poderán presentarse no Rexistro Xeral do Concello, na súa sede electrónica ou por calquera das formas previstas no artigo 16.4 da Lei 39/2015, do 1 de outubro, de Procedemento Administrativo Común. Os/as aspirantes que presentasen a instancia en calquera das formas previstas no artigo 16.4 da LPAC, deberán remitir por mail ao Concello copia selada da instancia dentro do prazo de presentación establecido ao efecto (correo@opino. gal), xa que en caso contrario, consideraráse inadmitida a súa solicitude por presentación fóra de prazo. Xunto coa solicitude para tomar parte neste proceso selectivo os/as aspirantes deberán achegar, inescusablemente, a seguinte documentación: a) Copia simple do Documento Nacional de Identidade ou documento identificativo. b) Copia simple do documento acreditativo de estar desempregado na data de inicio do proceso selectivo (Tarxeta actualizada de demandante de emprego). c) Copia simple do documento acreditativo de atoparse nalgunha das situacións de exclusión sinaladas na base primeira, e segundo o seguinte detalle: d) Copias simples dos documentos xustificativos dos méritos que aleguen os aspirantes. Non serán tomados en consideración nin valorados aqueles méritos que non fosen alegados no momento de finalizar o prazo de presentación de instancias, nin aqueles documentos que non conteñan os datos que segundo as presentes bases sexan necesarios para valorar os méritos a que se refiren. e) No seu caso, copia simple do documento xustificativo de estar en posesión do Celga 1 ou equivalente. Os/as aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha fotocopia do Pasaporte ou documento que acredite a súa identidade e nacionalidade. De ser o caso, tamén presentarán os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Os/as aspirantes con algunha discapacidade terán que indicalo na solicitude, acompañada da correspondente documentación acreditativa da mesma. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente na respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes quedan vinculados ós datos que fixeran constar na súa solicitude, podendo únicamente solicitar a súa modificación mediante escrito motivado dentro de prazo de presentación de instancias. A non presentación da solicitude en tempo e forma suporá a exclusión do/a aspirante. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das bases desta convocatoria. Rematado o prazo de presentación de instancias, a autoridade que convoca ditará resolución, que se publicará no taboleiro de edictos electrónico e na páxina web municipal, declarando aprobada a lista provisional de admitidos/as e excluídos/as e outorgando un prazo máximo de 2 días hábiles para que os/as excluídos/as aleguen o que consideren. Resoltas as reclamacións publicarase a lista definitiva no taboleiro de edictos electrónico e na páxina web municipal ou darase por definitiva a lista provisional se non houbera reclamacións ou se estas non foran suficientes para a súa consideración. De non existir aspirantes excluídos, a Alcaldía poderá elevar a definitiva a lista provisional na mesma resolución de aprobación. O feito de figurar incluído/a na relación de admitidos/as non prexulga que se lles recoñeza ós interesados a posesión dos requisitos esixidos no procedemento selectivo convocado, que deberán ser xustificados documentalmente como paso previo á contratación que corresponda. O Tribunal calificador nomearase no mesmo decreto no que se aprobe a lista de admitidos. Os membros dos tribunais deberán abstenerse de formar parte destes cando concorran as circunstancias previstas no artigo 23 da Lei 40/2015, de Réxime xurídico do Sector Público, notificándollo á autoridade convocante. Os aspirantes poderán recusalos de acordo co artigo 24 da mencionada lei. O tribunal non poderá constituirse nin actuar sen a asistencia de máis da metade dos membros (tribunales ou suplentes, indistintamente). En todo caso, será precisa a asistencia do presidente e do secretario. A actuación do tribunal axustarase estritamente ás bases da convocatoria. O tribunal queda facultado para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nan bases. As decisións adoptaranse por maioría dos votos dos membros presentes e en caso de empate decidirá o voto de calidade do presidente do tribunal. O tribunal poderá dispoñer a incorporación de asesores especialistas para valorar os méritos aportados e probas as que se teñan que someter os participantes que estime pertinentes, que se limitarán ao exercicio das súas especialidades técnicas en base exclusivamente ás que colaborarán co órgano de selección. O/A presidente da Corporación resolverá de acordo coa proposta do tribunal, que terá carácter vinculante e tendo en conta que o número de seleccionados non pode superar o de prazas convocadas. Os/as aspirantes serán convocados/as en chamamento único, quedando decaídos/as no seu dereito aqueles/as que non comparezan. Os/as aspirantes deberán presentarse para realizar os exercicios provistos do DNI ou documento fidedigno acreditativo da súa personalidade a xuízo do tribunal, e tamén dos medios materiais adecuados que sexan necesarios para a práctica daquela. Comezado o exercicio, o tribunal poderá requirirlles en calquera momento ós/ás aspirantes que acrediten a súa identidade. Os horarios serán determinados polo tribunal e non se celebrarán en días festivos, podendo ser en horario de mañá ou tarde. Establécese como sistema de selección o de concurso-oposición. A) FASE DE CONCURSO (ata un máximo de 2 puntos): esta fase, que será previa á de oposición, non terá carácter eliminatorio nin poderá terse en conta para superar as probas da fase de oposición. Será valorada cun máximo de 2 puntos, valorándose: *Ter acabado favorablemente programas de capacitación, formación e integración no mundo laboral organizados ou financiados polas Administracións públicas, e con acabado favorable, relacionados coas tarefas a desenvolver do posto ofertado: 0,25 puntos por cada programa rematado. FASE DE OPOSICIÓN (ata un máximo de 8 puntos): de carácter obrigatorio e eliminatorio para todos os aspirantes. *Primeiro e único exercicio: De carácter obrigatorio e eliminatorio. Consistirá na realización dunha proba práctica relacionada coas funcións do posto a desenvolver en cada caso. A comisión seleccionadora puntuará este exercicio entre 0 e 8 puntos. Para superar dita proba será preciso acadar como mínimo 4 puntos. A duración da proba práctica decidiraa a comisión seleccionadora, segundo a proba que se estableza en cada caso. PROBA DO GALEGO.– En aplicación do previsto no artigo 51.2 da Lei 2/2015 do emprego público de Galicia respecto da acreditación do galego, aquelas persoas que non acrediten coñecementos básicos en lingua galega (CELGA 1 ou equivalente) deberán realizar unha proba que terá carácter obrigatorio e eliminatorio. A proba consistirá en avaliar a ADECUACIÓN ao contexto presentado, a INTERACCIÓN na que se empreguen estratexias de colaboración co interlocutor. Avaliarase a COHESIÓN e FLUIDEZ, que se presenten as ideas ben enlazadas, do xeito o máis fluído posible. Avaliarase a PRONUNCIA e a ENTOACIÓN, que a pronuncia sexa correcta e que se faga un uso axeitado da fonoloxía galega. Avaliarase a GRAMÁTICA, que non haxa erros morfolóxicos ou sintácticos. Avaliarase o LÉXICO, isto é, a variedade e riqueza léxica, a precisión e amplitude do vocabulario empregado. O exercicio será calificado de apto ou non apto. Quedarán exentos da realización desta proba aquelas persoas que acrediten, coa presentación da instancia, estar en posesión do CELGA 1 ou equivalente. A cualificación final das probas virá determinada pola puntuación obtida na fase de oposición e concurso, establecendo para estes efectos a orde definitiva de aspirantes seleccionados. En caso de empate na puntuación final, o desempate resolverase atendendo sucesivamente aos seguintes criterios: a) Maior puntuación acadada no baremo do colectivo. b) Maior puntuación obtida na proba práctica. c) Acreditación de maior antigüidade como desempregado/a inscrito na Oficina Pública de Emprego. O Presidente do Tribunal, á vista da lista de aspirantes seleccionados, formulará proposta de selección ante a Alcaldía-Presidencia, sen que esta poida superar o número de prazas convocadas. As propostas de selección que contraveñan este límite serán nulas de pleno dereito. A dita proposta publicarase no taboleiro de edictos electrónico e na páxina web municipal. O Tribunal establecerá unha lista de reserva cos aspirantes que teñan superado o proceso selectivo para cubrir posibles renuncias antes da contratación ou durante a vixencia do contrato. Con carácter previo á formalización do contrato o aspirante deberá someterse a recoñecemento médico, emitíndose o correspondente ditame sobre a adecuación psicofísica de aquel/a para o desempeño das tarefas propias da praza a ocupar. Antes da formalización do contrato, o aspirante tamén deberá presentar: – Declaración responsable de non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial (Anexo II). No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público. – Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente (Anexo II). – Tarxeta de demandante de emprego actualizada, si é o caso. – Certificado de conta bancaria. Presentada a documentación polo interesado, a Alcaldía ditará resolución de nomeamento dos aspirantes propostos e formalizará o correspondente contrato laboral para o comezo da prestación do servizo no prazo que se lle indique. Ata que non se formalice o contrato, o/a aspirante proposto/a non terá dereito a percibir cantidade económica algunha. O Tribunal poderá resolver as dúbidas que se presenten e tomar os acordos necesarios para o bo desenvolvemento do proceso selectivo. No non sinalado nas presentes bases, estarase ao establecido na normativa básica sobre selección de persoal ao servizo da Administración Local e demais normas que resulten de aplicación, estándose aos órganos competentes da Xurisdicción Contencioso-Administrativa para dirimir as controversias que se produzan na aplicación destas. Contra a resolución, que é definitiva en vía administrativa e pola que se aproban as bases desta convocatoria poderán os interesados interpoñer potestativamente recurso de reposición ante a Alcaldía-Presidencia do Concello de O Pino, no prazo dun mes ou directamente recurso contencioso administrativo, ante o Xulgado do Contencioso Administrativo, no prazo de dous meses e na forma prevista na Lexislación reguladora de dita Xurisdicción, sen prexuízo de que poida interpoñer calquera outro que estime procedente. D/Dª___________________________________________________________________________ DNI____________________ enderezo_______________________________________________________________________________________________ Correo electrónico:_______________________________________________________________________________________ Teléfono: ____________________________________________ Expón: Que tendo coñecemento da apertura do prazo de presentación de instancias para a provisión, en réxime de laboral temporal, de 1 posto de peón xardineiro, ao abeiro do PROGRAMA DE INTEGRACIÓN LABORAL DA DEPUTACIÓN DA CORUÑA 2021 no Concello de O Pino, e Declarando explicitamente cumprir os requisitos establecidos nas Bases reguladoras da convocatoria, e da exactitude e veracidade da copia da documentación que se acompaña xunto á presente: Estou encadrado dentro do seguinte COLECTIVO (cláusula primeira das bases da convocatoria) e achego a documentación acreditativa: Por todo o exposto SOLICITA: Sexa admitida esta instancia para participar no processo selectivo para a provisión en réxime laboral temporal de 1 posto de peón xardineiro. O Pino, …… de maio de 2021 Asdo.: SR. ALCALDE – PRESIDENTE DO CONCELLO DE O PINO (A CORUÑA) – Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades autónomas, nin atoparse en situación de inhabilitación absoluta ou especial para emprego ou cargo público por resolución xudicial. – Non encontrarse incurso/a en ningunha causa de incapacidade e incompatibilidade das previstas na lexislación vixente. E para que conste e teña os efectos oportunos no expediente de selección de persoal temporal, do Concello de O Pino para o posto de peón xardineiro, asino a presente declaración, baixo a miña responsabilidade. O Pino, a_____ de ________________ de 2021. O Pino, a 3 de maio de 2021 O alcalde, Manuel Taboada Vigo